**◼ Nota de premsa ◼**

**L’Escola de Salut celebrarà la seva primera edició**

**La nova iniciativa neix amb la voluntat de facilitar l’educació en temes de salut**

Dins del marc del Projecte COMSalut i amb el suport de l’Agència de Salut Pública, la Paeria de Cervera i la Xarxa UPS neix a Cervera l’Escola de Salut. Demà, a les 19 h, se celebrarà la primera sessió de l’Escola: “Diabetis i dieta mediterrània”, amb el suport de l’Associació Catalana de Diabetis de Lleida.

L’objectiu principal d’aquest projecte és procurar que professionals i pacients utilitzin de manera òptima els serveis i recursos assistencials. A més, pretén  reorientar  progressivament les actuacions de promoció de la salut, preventives, curatives i de suport dels professionals dels centres i equips d’atenció primària, perquè hi tinguin present el context comunitari i la participació d’institucions, líders i altres actius de la salut.

Aquesta iniciativa inclourà xerrades mensuals, que es realitzaran l’últim dijous de cada mes a la sala Fernando Marqués del CAP de Cervera.

***27 d’abril de 2016***